Aarhuus Stifts-Tidende, 1845-04-05
Hos en Forstembedsmand kan et ungt Menneske, som maatte have Lyst til at lægge sig efter Forstvæsenet, blive antagen til Oplærelse eller Underviisning, saaledes at han kan underkaste sig Examen ved Universitetet. En human og blid Omgang sikkres den Reflecterende, og Disciplinerne, hvori der undervises, ere: Historie, Geographi, Mathematik, Tydsk, Fransk, Botanik, Naturhistorie, Landmaaling og forstvidenskabelige saavel ældre som nyere Skrivter.